
R E F E R A T    D E   A P R O B A R E
privind aprobarea contractării unui împrumut în valoare de 850.000 lei, în conformitate cu prevederile art. XXXI din Ordonanţa de Urgenţă
a Guvernului nr. 89/2025


Municipiul Brad are în derulare mai multe proiecte finanțate prin Planul Național de Redresare și Reziliență (PNRR).
Conform prevederilor art. XXXI alin. (1) lit. a) din Ordonanţa de Urgenţă a Guvernului nr. 89/2025 pentru modificarea şi completarea <LLNK 12015    00932 2Z1   0 39>Legii nr. 227/2015 privind Codul fiscal, reglementarea unor măsuri fiscal-bugetare, precum şi pentru modificarea şi completarea unor acte normative, ”Prin derogare de la prevederile <LLNK 12006   273 12 2Z2  61 17>art. 61 alin. (1) şi ale <LLNK 12006   273 12 2Z2  63 17>art. 63 alin. (4) şi <LLNK 12006   273 12 2Z2  63 28>(4^1) din Legea nr. 273/2006 privind finanţele publice locale, cu modificările şi completările ulterioare, şi de la prevederile referitoare la plafoanele privind finanţările rambursabile, care pot fi contractate de către unităţile/subdiviziunile administrativ-teritoriale, precum şi cele privind tragerile din finanţările rambursabile contractate sau care urmează a fi contractate de către unităţile/subdiviziunile administrativ-teritoriale prevăzute în legea anuală pentru aprobarea plafoanelor unor indicatori specificaţi în cadrul fiscal-bugetar, pe parcursul execuţiei bugetare, unităţile/subdiviziunile administrativ-teritoriale, după caz, pot solicita, inclusiv pentru instituţiile publice finanţate integral din bugetul local şi pentru asociaţiile de dezvoltare intercomunitară din care fac parte, proporţional cu obligaţiile care le revin, de la Ministerul Finanţelor, contractarea, în anul 2026, a unor împrumuturi din venituri din privatizare, înregistrate în contul curent general al Trezoreriei Statului, pentru:
    a) asigurarea sumelor necesare implementării proiectelor finanţate prin Planul naţional de redresare şi rezilienţă, aflate în sarcina bugetului local, evidenţiate distinct în fiecare contract de finanţare, în limita sumei de 500.000 mii lei, până cel târziu la data de 30 iunie 2026; […]”
Având în vedere prevederile legale invocate și ținând cont de faptul că Municipiul Brad nu dispune de fonduri suficiente pentru a acoperi cheltuielile neeligibile, precum și orice alte cheltuieli suportate de către beneficiar aferente unor proiecte în derulare, am inițiat prezentul proiect de hotărâre prin care am propus aprobarea contractării unui împrumut în valoare de 850.000 lei, cu perioada de rambursare de 10 ani și o perioadă de grație de 12 luni la rambursarea principalului, în condițiile art. XXXI alin. (2) lit. b) și lit. c) din același act normativ. 
”(2) Împrumuturile prevăzute la alin. (1) se acordă în următoarele condiții: […] b) perioada de rambursare: 1-10 ani, cu posibilitatea rambursării anticipate, parțial sau integral;
    c) împrumuturile prevăzute la alin. (1) pot beneficia în perioada de derulare de o perioada de grație de 12 luni la rambursarea principalului; [...]”
Proiectele pentru care se solicită împrumutul sunt: 
                -  proiectul  nr. C5-B2.2.a-530 ”RREABILITARE TERMICĂ PENTRU CREȘTEREA EFICIENȚEI ENERGETICE LA ȘCOALA GENERALĂ MIRCEA SÂNTIMBREANU BRAD”;
                - proiectul nr. C5-B2.2.a-576 ”REABILITARE TERMICĂ PENTRU CREȘTEREA EFICIENȚEI ENERGETICE A CLĂDIRII ADMINISTRATIVE A SERVICIULUI PUBLIC DE DESFACERE HAN – PIAȚĂ ȘI OBOR”.
Din bugetul local al Municipiului Brad se asigură integral plata serviciului anual al datoriei publice locale aferent împrumutului.
Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Municipiului Brad următoarele date: 
a) hotărârea Comisiei de autorizare a împrumuturilor locale, precum și orice modificări și/sau completări ale acesteia; 
b) valoarea finanțării rambursabile contractate în valuta de contract; 
c) gradul de îndatorare a Municipiului Brad; 
d) durata serviciului datoriei publice locale, cu precizarea perioadei de grație și a perioadei de rambursare a finanțării rambursabile; 
e) dobânzile, comisioanele și orice alte costuri aferente fiecărei finanțări rambursabile; 
f) plățile efectuate din fiecare finanțare rambursabilă.
         Datele publicate pe pagina de internet se actualizează în prima decadă a fiecărui trimestru pentru trimestrul expirat, sub sancțiunile prevăzute de lege. 
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 1 alin. (5), art. 120 şi ale art. 121 alin. (1) şi (2) din Constituţia României, republicată, ale art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, ale  art. 7 alin. (2), precum şi ale art. 1.166 şi următoarele din Legea nr. 287/2009 privind Codul civil, republicată, cu modificările şi completările ulterioare, referitoare la contracte, ale art. 129 alin. (1), alin. (2) lit. b) şi alin. (4) lit. b) şi ale art. 155 alin. (1) lit. c) şi alin. (4) lit. d) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, ale art. 13 din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările şi completările ulterioare, ale art. 61-66 şi 76^1 din Legea nr. 273/2006 privind finanţele publice locale, cu modificările şi completările ulterioare, ale art. 2 lit. c), k) şi p), art. 5 alin. (1) şi ale art. 6, 9 şi 10 din Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare, ale art. XXXI din Ordonanţa de urgenţă a Guvernului nr. 89/2025 pentru modificarea şi completarea Legii nr. 227/2015 privind Codul fiscal, reglementarea unor măsuri fiscal-bugetare, precum şi pentru modificarea şi completarea unor acte normative, ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare, precum și ale art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

